Diari Oficial de la Generalitat Valenciana


Sumari del DOGV 6855, del 05-09-2012 (2012/7662)

RESOLUCIÓ de 31 de juliol de 2012, de la Universitat d'Alacant, per la qual es convoquen a concurs places de professor contractat doctor en règim de contractació laboral.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/7662


Data del document
:   31-07-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de juliol de 2012, de la Universitat d'Alacant, per la qual es convoquen a concurs places de professor contractat doctor en règim de contractació laboral. [2012/7662]
En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les universitats Públiques Valencianes i sobre Retribucions Addicionals del Professorat Universitari, este Rectorat ha resolt:
Convocar a concurs les places de professor contractat doctor en règim de contractació laboral que es relacionen en l'annex I de la present resolució, d'acord amb les bases següents:
Primera. Normes generals
Aquests concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), modificada per la Llei Orgànica 4/2007, de 12 d'abril (BOE de 13), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les universitats Públiques Valencianes i sobre Retribucions Addicionals del Professorat Universitari, pels acords del Consell de Govern aplicables, i la resta de normativa d'aplicació general.
De conformitat amb el que preveu l'Acord de Consell de Govern de la Universitat d'Alacant, de 26 de gener de 2010, pel qual s'aprova el Pla d'Igualtat d'Oportunitats entre Dones i Hòmens de la Universitat d'Alacant, es fa constar que:
- Existeix infrarepresentación de les dones en l'àrea de Sociologia.
- No existeix infrarrepresentación de cap dels gèneres en la resta de les àrees
Segona. Requisits
2.1. El compliment dels requisits per a concursar a la figura de professor contractat doctor, indicats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.
2.2. Requisits de caràcter general:
a) Tindre complits els 16 anys i no excedir l'edat màxima de jubilació forçosa.
b) Estar en possessió del títol acadèmic exigit per a cada figura. En cas d'haver realitzat els seus estudis fora de l'Estat espanyol la titulació acadèmica haurà d'estar homologada pel ministeri competent. En cas de candidates o candidats amb títols de la Unió Europea presentaren bé l'homologació o bé la credencial de reconeixement dirigit a l'exercici de la professió de professor d'universitat.
c) Posseir la capacitat funcional per a l'exercici de les tasques.
d) No haver sigut separada o separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en què s'haguera produït la separació o inhabilitació. En el cas de ser nacional d'un altre estat, no trobar-se en situació d'inhabilitació o equivalunent ni haver sigut sotmesa o sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
L'exercici de les places convocades quedarà sotmés a la Llei 53/1984, de 26 de desembre, i a les normes de desplegament, en matèria d'incompatibilitats.
e) Les o els aspirants que no siguen de nacionalitat espanyola hauran de posseir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.
f) Les o els aspirants que sol·liciten plaça en què s'establisca un perfil lingüístic, hauran d'acreditar-ne el nivell establit per a cada plaça.
2.3. Requisits de caràcter específic per a la figura de professor contractat doctor:
a) Estar en possessió del títol de doctor.
b) Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.
Tercera. Sol·licituds
Les persones que vulguen prendre part en els concursos presentaran, per cada plaça sol·licitada, la corresponent instància segellada, en el termini de 20 dies hàbils comptats a partir de l'endemà al de publicació d'aquesta convocatòria en el Diari Oficial de la Comunitat Valenciana, en l'oficina principal del Registre General de la Universitat o en les oficines auxiliars, situades en les Secretaries de Centre i en la Seu d'Alacant, o bé, per qualsevol de les formes previstes en l'art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de correus hauran d'anar en sobre obert perquè el personal de correus puga estampar en cada una d'elles el segell de dates abans de la seua certificació i dirigir-se al campus de Sant Vicent del Raspeig, apartat 99, E-03618 Alacant. Esta instància, que s'ajustarà al model de l'annex II d'aquesta convocatòria, anirà acompanyada de la documentació que a continuació es detalla:
a) D'acord amb l'article 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOGV de 22 de març), resguard que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (GAP-4443), en el compte número 8376867728 de l'oficina 3191, DC 10, inidcant, juntament amb el nom i cognoms, el número de DNI i el número de la plaça.
Estaran exempts del pagament de la taxa:
1) Les o els aspirants amb una discapacitat igual o superior al 33% hauran de presentar un certificat de la Conselleria de Benestar Social o òrgans competents d'altres administracions públiques que acredite discapacitació igual o superior al 33%.
2) Els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50%. En tots dos casos hauran de presentar la fotocòpia del títol oficial de família nombrosa
3) Les persones que figuren com demandants d'ocupació amb una antiguitat de, com a mínim, un mes anterior a la data de la convocatòria. Per a beneficiar-se de l'exempció seran requisits que no hagen rebutjat, en el termini de que es tracte, cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes es farà per mitja d'una declaració escrita del sol·licitant. Els dos documents hauran d'adjuntar-se a la sol·licitud.
b) Fotocòpia del DNI o, en cas de persones estrangeres, del document que acredite la seua identitat i data de naixement.
c) Fotocòpia del títol acadèmic exigit o de la certificació acadèmica que acredite haver realitzat tots els estudis per a l'obtenció d'aquest i haver abonat els drets per a l'expedició del títol.
d) Fotocòpia de l'avaluació positiva de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.
e) Per a l'acreditació del requisit arreplegat en la base 2.2.e, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no-presentació no serà causa d'exclusió però, en defecte d'això, la comissió de selecció podrà realitzar una prova.
f) Els que sol·liciten plaça en què en el detall de la seua activitat s'arreplegue un perfil lingüístic, hauran d'aportar fotocòpia del document que acredite el nivell de coneixement de la llengua corresponent.
Per a les places en què s'establisca l'ensenyança en llengua valenciana, s'aportara una fotocòpia del certificat de Capacitació Docent en Valencià de la Conselleria d'Educació; certificat de nivell C1, nivell mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
Per a les places en què s'establisca l'ensenyança en una determinada llengua estrangera, hauran d'aportar una fotocòpia del document que acredite el nivell d'aquesta establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servici de Selecció i Formació en la adreça següent: .
3.1. Traducció de documents
Aquells documents acreditatius dels requisits presentats en un idioma diferent d'algun dels oficials a la Comunitat Valenciana, hauran d'anar acompanyats d'una traducció per intèrpret jurat.
Quarta. Protecció de dades personals
Les dades de caràcter personal aportats per les o els aspirants quedaran inclosos en el fitxer automatitzat de personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la Resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15.01.2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades; que han de ser exercits, per escrit, davant del gerent d'aquesta Universitat.
Cinquena. Informació i notificacions del procediment
5.1. D'acord amb el que preveu l'art. 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal a les o els interessats i produiran els mateixos efectes.
5.2. La informació referent a aquesta convocatòria i el seu procés pot consultar-se en la pàgina web de la Universitat d'Alacant, la adreça de la qual és .
5.3. En el cas d'haver-se de fer alguna notificació personal a la interessada o interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produïra algun canvi, serà la seua responsabilitat comunicar-ho.
Sisena. Relació d'aspirants admesos i exclosos
6.1. Expirat el termini de presentació d'instàncies, es publicarà la relació provisional de persones admeses i excloses en el Diari Oficial de la Comunitat Valenciana, en el tauler d'anuncis de l'edifici de Rectorat i Servicis Generals i en la pàgina web de la Universitat amb indicació de la causa d'exclusió.
En el termini de 10 dies hàbils comptadors des de l'endemà de la publicació en el Diari Oficial de la Comunitat Valenciana, els interessats podran esmenar el defecte que haja motivat l'exclusió.
6.2. Conclòs el dit termini, es publicarà la relació definitiva de persones admeses i excloses en el Diari Oficial de la Comunitat Valenciana, en el mateix tauler i en la pàgina web de la Universitat.
6.3. D'acord amb el que preveu l'article 59.6.b de la Llei 30/1992, de 26 novembre, modificada per la Llei 4/1999, estes publicacions substituiran la notificació personal a les persones interessades i produiran els mateixos efectes.
6.4. Les o els aspirants que resulten exclosos en la relació definitiva podran sol·licitar el reintegrament de les taxes per mitjà d'instància dirigida al Vicerectorat de Planificació Econòmica de la Universitat d'Alacant, en la qual es faran constar les dades de tipus bancari on es farà efectiva la transferència.
Setena. Comissions de selecció
7.1. Els concursos seran jutjats per les corresponents comissions de selecció que seran nomenades per una resolució de la Universitat d'Alacant, i estaran integrades per cinc membres de ple dret d'acord amb la normativa de la Universitat d'Alacant.
7.2. Els membres que componen cada comissió de selecció es publicaran en el Diari Oficial de la Comunitat Valenciana, en el tauler d'anuncis de Rectorat i Servicis Generals i en la pàgina web de la Universitat en la mateixa resolució per la qual es publique la relació definitiva de persones admeses i excloses, i es disposarà d'un termini de 10 dies comptadors des de l'endemà de la publicació per a formular recusació davant del rector, que es resoldrà d'acord amb el que disposen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27).
7.3. La comissió vetlarà perquè queden garantits els principis de mèrit, capacitat i d'igualtat de tracte i d'oportunitats entre dones i hòmens, així com la igualtat d'oportunitats de les persones amb discapacitat adoptant en el procediment les oportunes mesures d'adaptació a les seues necessitats
7.4. La comissió de selecció haurà de constituir-se en el termini d'un mes comptador des de l'endemà de la seua publicació en el Diari Oficial de la Comunitat Valenciana. L'anunci de la data prevista per a l'acte de constitució es publicarà de la mateixa manera amb una antelació mínima de 10 dies.
7.5. Publicada la resolució indicada en la base 7.2, la o el president de la comissió dictarà una resolució que es publicarà en el tauler d'anuncis de l'edifici de Rectorat i Servicis Generals i en la pàgina web de la Universitat convocant a les o els aspirants, en la data, lloc i forma que s'indique, a l'acte de presentació referit en la base 8.2.
7.6. Els membres de la comissió de selecció percebran les gratificacions per assistències fixades en el Reial Decret 462/2002, de 24 de maig, sobre indemnitzacions per raó del servici.
Vuitena. Desenvolupament del procediment de selecció
8.1. Acte de constitució. La comissió de selecció acordarà els criteris d'aplicació ajustats al barem general que figura com «Annex IV», i es publicaran en el tauler d'anuncis de l'edifici de Rectorat i Serveis Generals, en el tauler d'anuncis del centre en els locals del qual s'haja constituït i desenrotlle les seues actuacions i en la pàgina web de la Universitat.
La Comissió podrà sol·licitar a les o els candidats l'exposició oral dels seus mèrits investigadors. La data de la convocatòria per a este acte coincidirà amb la data prevista per a l'acte de presentació.
8.2. Presentació. Les o els aspirants entregaran a la comissió exemplar per quintuplicat de:
· Curriculum vitae, d'acord amb el model que s'inclou en la convocatòria (annex III) i documentació que acredite fefaentment els mèrits al·legats.
· Programa raonat relatiu a una assignatura troncal o obligatòria de l'àrea de coneixement a què es vincule la plaça.
8.3. Fases
Quan la plaça convocada tinga un perfil lingüístic, el desenrotllament de la prova podrà realitzar-se conforme a aquest.
8.3.1. Primera fase. La Comissió procedirà a avaluar els mèrits al·legats i acreditats per les o els aspirants. En les 48 hores següents a la presentació de la dita documentació i, si és el cas, de l'exposició oral, la comissió farà pública, en la pàgina web de la Universitat, així com al tauler d'anuncis del centre en els locals del qual s'haja constituït i desenrotlle les seues actuacions, la puntuació assignada als mèrits així com la data, el lloc i l'hora de la realització de la segona fase del procediment selectiu.
Per a superar aquesta fase, les o els aspirants hauran d'aconseguir una puntuació igual o superior a 50 punts.
8.3.2. Segona fase. Composta per dos parts: a) Defensa i debat del programa docent presentat per la o el candidat; la defensa es realitzarà en un temps mínim de 30 minuts i el debat en un temps màxim de 120 minuts; b) Exposició d'un tema a triar per la o el candidat d'entre els inclosos en el seu programa, durant un temps mínim de 45 minuts. La comissió podrà formular quantes preguntes i aclariments considere necessari, durant un temps màxim de 120 minuts.
Per a superar aquesta fase la o el candidat haurà d'obtindre una puntuació igual o superior a 50 punts.
Novena. Resolució del concurs
9.1. La comissió de selecció a partir de la valoració de les o els concursants elaborarà la proposta de provisió de la plaça a cobrir a favor de la o el candidat que haja obtingut la major puntuació i, subsidiàriament, per al cas de renúncia de la o el candidat proposat, als que li seguisquen en l'orde de puntuació, sempre que hagen obtingut la puntuació mínima necessària. En cas d'empat entre les o els candidats amb major puntuació es durà a terme una votació entre els membres de la comissió, resultant proposat el que obtinga nombre més gran de vots.
La comissió publicarà al tauler d'anuncis de l'edifici de Rectorat i Servicis Generals, al del centre en els locals del qual s'haja realitzat el procediment i en la pàgina web de la Universitat, la puntuació obtinguda per cada candidata o candidat, el resultat de la votació, si és el cas, així com la proposta de provisió de la plaça.
9.2. Contra la proposta de la comissió es podrà interposar, en el termini d'un mes, un recurs d'alçada, que serà resolt pel rector, amb un informe previ de la Comissió de Reclamacions de la Universitat, d'acord amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; el dit termini es computarà a partir de la publicació d'aquesta al tauler d'anuncis del centre i la pàgina web de la Universitat. La interposició del recurs paralitzarà la tramitació del procediment.
Deu. Publicació de la proposta d'adjudicació en el Diari Oficial de la Comunitat Valenciana
Transcorregut el termini previst per a la interposició i resolució, si és el cas, de recurs, es procedirà a enviar la proposta d'adjudicació de la plaça al Diari Oficial de la Comunitat Valenciana per a la seua publicació.
Onze. Firma del contracte
11.1. En el termini d'un mes des de la publicació del resultat del procediment selectiu en el Diari Oficial de la Comunitat Valenciana, la o el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits assenyalats en la base 2, i haurà de formalitzar el contracte i/o alta en el règim de la Seguretat Social corresponent.
11.2. Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta Universitat.
11.3. Les activitats docents i investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a elles, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.
11.4. Les retribucions s'establiran d'acord amb allò que s'ha regulat en el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat, segons s'arreplega en l'annex V.
11.5. Si no es formalitza el contracte en el termini establit en aquesta base per causa imputable a la interessada o interessat, decaurà en el seu dret, llevat que el dit termini haja sigut ampliat, a petició motivada de la candidata o candidat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat, i oït el director o directora del departament a què està adscrita la plaça.
Dotze. Norma final
Contra la convocatòria, les seues bases i tots els actes administratius es que deriven d'aquesta, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent en el termini de dos mesos comptats a partir de l'endemà de la seua publicació, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.
Alacant, 31 de juliol de 2012.- El rector, p. p. (R 09.06.2012), el vicerector d'Ordenació Acadèmica i Professorat: José Vicente Cabezuelo Pliego.
ANNEX I
Plaça: DC03960.
Categoria: professor/a contractat/ada doctor/a (LOU).
Àrea de coneixement: Filologia Anglesa.
Departament: Filologia Anglesa.
Activitat: la Formació de Paraules en Anglés.
Dedicació: temps complet de 8 hores.
Duració: indefinida.
Centre: Facultat de Filosofia i Lletres.
Plaça: DC03936.
Categoria: professor/a contractat/ada doctor/a (LOU).
Àrea de Coneixement: Economia Aplicada.
Departament: Anàlisi Econòmica Aplicada.
Activitat: Sistema Fiscal.
Dedicació: temps complet de 8 hores.
Duració: indefinida.
Centre: Facultat CC Econòmiques i Empresarials.
Plaça: DC03929.
Categoria: professor/a contractat/ada doctor/a (LOU).
Àrea de coneixement: Dret del Treball i de la Seguretat Social.
Departament: Dret del Treball I de la Seguretat Social.
Activitat: tasques docents i investigadores que assigne el departament.
Dedicació: temps complet de 8 hores.
Duració: indefinida.
Centre: Facultat de Dret.
Requisit lingüístic: coneixement de valencià a nivell C1.
Plaça: DC03933.
Categoria: professor/a contractat/ada doctor/a (LOU).
Àrea de coneixement: Enginyeria de la Construcció.
Departament: Enginyeria de la Construcció, Obres Públiques i Infraestructura Urbana.
Activitat: Fonaments Químics de l'Enginyeria Civil, Tecnologia de Materials i Tècniques de Caracterització Microestructural de Materials de Construcció.
Dedicació: temps complet de 8 hores.
Duració: indefinida.
Centre: Escola Politècnica Superior.
Plaça: DC03917.
Categoria: professor/a contractat/ada doctor/a (LOU).
Àrea de coneixement: Composició Arquitectònica.
Departament: Expressió Gràfica i Cartografia.
Activitat: tasques docents i investigadores que li assigne l'àrea.
Dedicació: temps complet de 8 hores.
Duració: indefinida.
Centre: Escola Politècnica Superior.
Plaça: DC03932.
Categoria: professor/a contractat/ada doctor/a (LOU).
Àrea de coneixement: Biologia Cel·lular.
Departament: Biotecnologia.
Activitat: Biologia (grau en Nutrició).
Dedicació: temps complet de 8 hores.
Duració: indefinida.
Centre: Facultat Ciències de la Salut.
Plaça: DC03937.
Categoria: professor/a contractat/ada doctor/a (LOU).
Àrea de coneixement: Sociologia.
Departament: Sociologia II.
Activitat: Sociologia de la Comunicació. Estudis de Gènere.
Dedicació: temps complet de 8 hores.
Duració: indefinida.
Centre: Facultat CC Econòmiques i Empresarials.
Requisit lingüístic: coneixement de valencià a nivell C1.ANNEX IV
BAREM GENERAL DE LES COMISSIONS DE SELECCIÓ
PER A LA CONTRACTACIÓ DE PROFESSORS CONTRACTATS DOCTORS
Aprovat en Consell de Govern de 13 de juny de 2006
1. Experiència investigadora màxim de 60 punts sobre 100
2. Experiència docent màxim de 30 punts sobre 100
3. Formació acadèmica i experiència professional màxim de 8 punts sobre 100
4. Altres mèrits màxim de 2 punts sobre 100
ANNEX V
RETRIBUCIONS LGT 5890

\* \* \* \* \*
ANEXO IV
BAREMO GENERAL DE LAS COMISIONES DE SELECCIÓN
PARA LA CONTRATACIÓN DE PROFESORES CONTRATADOS DOCTORES
Aprobado en Consejo de Gobierno de 13 de junio de 2006
1. Experiencia investigadora máximo de 60 puntos sobre 100
2. Experiencia docente máximo de 30 puntos sobre 100
3. Formación académica y experiencia profesional máximo de 8 puntos sobre 100
4. Otros méritos máximo de 2 puntos sobre 100
ANEXO V
RETRIBUCIONES AÑO 2012
